b'\n_START_ARTICLE_\nLasni me\xc5\xa1i\xc4\x8dek\n_START_SECTION_\nRazvoj\n_START_PARAGRAPH_\nPri sesalcih se lasni me\xc5\xa1i\xc4\x8dki tvorijo \xc5\xbee pred rojstvom in se kasneje v \xc5\xbeivljenju njihovo \xc5\xa1tevilo ve\xc4\x8d ne pove\xc4\x8duje. Sicer je tvorba novih me\xc5\xa1i\xc4\x8dkov v dolo\xc4\x8denih razmerah mogo\xc4\x8da, na primer pri odrasli srnjadi na novo zraslih rogovih. Torej se morfolo\xc5\xa1ki razvoj kon\xc4\x8da \xc5\xbee pri plodu, vendar pa so vse \xc5\xbeivljenje lasni me\xc5\xa1i\xc4\x8dki podvr\xc5\xbeeni ciklusu \xe2\x80\x93 dlaka raste, nato se rast ustavi in me\xc5\xa1i\xc4\x8dek preide v fazo regresije, sledi mirovanje in naposled dlaka izpade; kasneje se za\xc4\x8dne novi cikel. S tem lasni me\xc5\xa1i\xc4\x8dki izkazujejo sposobnost za popolno regeneracijo, ki pa jo omogo\xc4\x8dajo posebne sestavine epitelija in mezenhima ter interakcije med njimi. Odkrili so dolo\xc4\x8dene molekulske signale, ki so pri tem udele\xc5\xbeeni; vklju\xc4\x8deni so geni, pomembni tudi v drugih regenerirajo\xc4\x8dih sistemih, na primer geni za rastni dejavnik fibroblastov, transformirajo\xc4\x8di rastni dejavnik \xce\xb2, nevtrofine ...'